CELEX: C2007/140/23
Language: sk
Date: 2007-06-23 00:00:00
Title: Vec C-205/07: Návrh na začatie prejudiciálneho konania, ktorý podal Hof van Beroep te Gent (Belgicko) 19. apríla 2007 – trestné konanie proti Lodjewijkovi Gysbrechtsovi a Santurel Inter BVBA

23.6.2007   
            
            
               SK
            
            
               Úradný vestník Európskej únie
            
            
               C 140/14
            
         Návrh na začatie prejudiciálneho konania, ktorý podal Hof van Beroep te Gent (Belgicko) 19. apríla 2007 – trestné konanie proti Lodjewijkovi Gysbrechtsovi a Santurel Inter BVBA
   (Vec C-205/07)
   (2007/C 140/23)
   Jazyk konania: holandčina
   Vnútroštátny súd, ktorý podal návrh na začatie prejudiciálneho konania
   Hof van Beroep te Gent
   Účastníci trestného konania pred vnútroštátnym súdom
   Lodjewijk Gysbrechts a Santurel Inter BVBA.
   Prejudiciálne otázky
   Predstavuje belgický zákon zo 14. júla 1991 o obchodných praktikách a o informovaní a ochrane spotrebiteľov opatrenie s rovnakým účinkom zakázané článkami 28 až 30 Zmluvy o založení Európskeho spoločenstva v rozsahu, v akom tento vnútroštátny zákon stanovuje v článku 80 ods. 3 zákaz vyžadovať od spotrebiteľa počas kogentne stanovenej lehoty na odstúpenie od zmluvy zálohu alebo zaplatenie, čo vedie k tomu, že skutočný vplyv zákona zo 14. júla 1991 o obchodných praktikách a o informovaní a ochrane spotrebiteľov pri predaji tovaru vo vlastnej krajine nie je v porovnaní s obchodom, ktorý sa uskutočňuje so štátnymi príslušníkmi iného členského štátu, rovnaký, a tým dochádza ku skutočnému obmedzeniu voľného pohybu tovaru, ktorý je chránený článkom 23 Zmluvy o založení Európskeho spoločenstva?